Yaxan düymələ, düymələ
Sallanıban gələn dilbər,
Yaxan düymələ-düymələ!
Məni dərdə salan dilbər,
Yaxan düymələ, düymələ!

Al geyib yaşıl bürünər,
Zülfləri yana hörülər,
Yel vurar, sinən görünər,
Yaxan düymələ, düymələ!

Yaxan çarpaz ilişməsin,
Heç kim dinib-danışmasın,
Yadlar görüb gülüşməsin,
Yaxan düymələ, düymələ!

Köynəyinin gülü yaşıl,
Süsən sünbülə dolaşır,
Gözəllik sənə yaraşır,
Yaxan düymələ, düymələ!

Kələğayın ucu sarı,
Açılar könlüm qubarı,
Söylə, sənsən kimin yarı?
Yaxan düymələ, düymələ!

Kərəm sənə nələr demiş,
Dil- dodağın qəndi-yemiş,
Kətan köynək, bəndi gümüş,
Yaxan düymələ, düymələ!

Mənbə 
 Xalq mahnıları. Bakı, 2014, səh.112.

Azərbaycan xalq mahnıları sözləri